(4) 
Votre Excellence, pour de ma part luy dire la bienvenue et luy offrir, 
quant et quant mon humble service et l’asseurer que l'affection que 
tousjours ay porté à Votre Excellence de luy rendre bien humble 
service, n’est en rien diminuée en mon endroict, comme icelle le 
trouvera de faict, quant me fera ceste faveur de me commander 
chose qui concernerat son service. 
Je suis certes esté bien ayse que Sa Majesté at chosy Votre Excel- 
lence Pour donner quelque ordre aux affaires du Pays-Bas tant 
nécessaire, saichant que nulluy eusse peu mieulx effectuer ceste 
charge que icelle tant pour la grande affection qu'elle at toujours 
démonstrée an service de Sa Majesté Impérialle que Royalle, comme 
Pour la grande expérience que Votre Excellence peult avoir des 
affaires du Pays-Bas, comme des pays circumvoysins, qui me donne 
certaine asseurance que les affaires se porteront de mieulx tant pour 
le service de Sa Majesté que bien du pays, et que Votre Excellence 
y mectrat tel remède que point seullement seront idoines pour 
*ppaiser les choses et les remectre à l’accoustumée prospérité, ains 
eS augmenter et donner moyen et couraige que si du passé ils 
Ont bien et léallement servy, qu'ils le puissent continuer et faire 
davantage, s'offrant l’occasion. Et comme tout cecy se peult faire 
Par doulceur et bons moyens et saichant que Votre Excellence at 
tousjours usé de ces moyens, l'ayant apprins d'ung si bon maître 
comme feu de très-haulte mémoire l'Empereur, et que Sa Majesté 
Royalle notre maitre a suyvi les mêmes vestiges et que pourtant 
que son vouloir est tel, ne fais doubte acheverat le tout à son très- 
&rand honneur, service du Roy et prospérité du pays. 
Au surplus, Monsieur, comme il pourra advenir que à l’arrivée 
de Votre Excellence, mesmement pour mon absence, aucuns de 
mes malveullans pourront avoir informé et faict rapport à icelle 
aucune chose de moy, ay bien voulu supplier Votre Excellence 
serviteur de Sa Majesté, faire la mercède et faveur m'adviser et 
“ntendre mes raisons au contraire, me asseurant que les ay s 
Votre Excellence veues, elle en aurat appaisement et Le et à 
Ja vérité de combien les rapports se(ront) fauls et du tout contraires 
